[{"text_idx": "#000002", "text": "Udan ezagutu nuen Oskar Alegria. Eako poesia egunetan.\nIa urtero joaten naiz Eara. Lehenengoz zegoen bertan bera.\nEta lagun talde itzela batu ginen. Mitxel Sarasketarekin joan nintzen ni. Mitxel ere lehenengoz.\nOso oroitzapen ona utzi dit Eako asteburuko egonaldiak.\nKuadrilla handia osatu genuen, eta oso giro onean pasatu genituen barikutik domekara artekoak. Banan-banan agurtu -udalekuetako agurren antzera- eta sarean ikusten dugu elkar lantzean behin, batzuk bederen. Eta atsegin dut."}, {"text_idx": "#000003", "text": "lagun kuadrila ederra egin genun gainera. musu bana guztioi. hurrengo afaria nire kontu. #elurre #gorka #oskar #sagutxinho #mariluz #nerea #mitxel #ismael #arantxa #alberto ... eta beste asko! #ea #poesiaegunak #poetry #basquecountry #art #literature #lagunak"}, {"text_idx": "#000005", "text": "Oskar Emak Bakia filma egiteagatik egin da ezagun gurean, eta hemendik kanpo ere bai. Man Rayren Emak Bakia filma ikusi eta ezagutu ostean, Emak Bakia izeneko etxearen xerka arituko da Oskar. Bidaia hori, bilaketa hori erakutsiko dizu bere filmean. Man Rayren espiritua, artea eta surrealismoa film berezi eta hunkigarri batean aurkituko dugu Lapurdiko etxe horretan. Eta herri hau."}, {"text_idx": "#000006", "text": "Oskar Alegriak, baina, film bakarra egin du. Hala ere, bere kamerak oraindik irudi asko filmatzen ditu. Argazkiak aterako ditu kamera edo mugikorrarekin, soinuak grabatu. Jendea ezagutu. Herriak. Etxeak. Hemen eta han ibilia duzu. Eta jakituria izugarri bat bildu du bidaia interesgarri honetan bezala, besteetan ere. Gaztea da eta sormen ikaragarria du. Eta erne dago. Adi-adi. Artista bat da. Eta inteligentzia daragoio. Ezagun du hori beragaz berba edo solas egitean. Eta traturako atsegina delako lortuko ditu helburu handi eta xumeak."}, {"text_idx": "#000007", "text": "Asmo eta proiektu berri bat erakutsi zidan IruA\u0303\u00b1ean egin genuen hitzorduan. Koadernoa agertu zidan. Eta hori betetzen joateko laguntza eskatu. Bigarren hitzordu bat izan dugu asteon herrian. Eta landa lana egiten aritu gara. Larrabetzu eta inguruetan. Eta ikasketa prozesu izugarria izan da niretzat. Bi gau, kafe batzuk eta solasaldi asko. Oinez ere ibili gara. Eta etxeak, bizimoduak, historia, ingurua eta gure pasarteetako batzuk erakusten saiatu naiz ni, nire apalean. Larrabetzutik ze irudi eroan duen jakin nahi nuke. Eta horregatik idazten ditut berbok. Esan eta gordetzeko. Gogoan hartzeko."}, {"text_idx": "#000008", "text": "Bizipoza zer dan!Libe Asua (100 urte) eta Oskar Alegria aurrez aurre berbetan.#larrabetzu /4BYcd9ZmAR"}, {"text_idx": "#000009", "text": "\u2014 gaztelumendi (@iPatxi) 2017(e)ko irailak 5"}, {"text_idx": "#000010", "text": "Oskar Alegria Larrabetzun bere ikerketa lan berriarekin. 100 urteko Libe Asua elkarrizketatu eta zer ez dugun ikasi gaur. #tximeleta #txilipitaA\u0303\u00b1a #jakintza #transmisioa #hizkuntza #natura #larrabetzu #mirasol #aldatz-txiki"}, {"text_idx": "#000012", "text": "Landa lanean eta bertoko gauzak lekuak eta jendea erakusten Oskar Alegriari. Itzel pasatu dugu egunotan.Sorgin bitxi kontuetan /MGJqKR1kvb"}, {"text_idx": "#000013", "text": "Pride pelikula ikusi ostean, erabat harrapatuta"}, {"text_idx": "#000014", "text": "eta guk #basquetothefuture deitu diogu.\nEta behinola filmeak bota zituenak, gaur errealitate bide dira."}, {"text_idx": "#000015", "text": "Etorkizuna gaur dela ematen du\nMarka handiek baliatu dute, eta guk?"}, {"text_idx": "#000016", "text": "Zerbaitetan asmatu zuen filmeak, edo markak jakin dute egokitzen?"}, {"text_idx": "#000017", "text": "Pepsi kola berezia ikusi dugu, Nike markak zapatila hegalariak egin ditu, eta euskaldunok etorkizunarekin amesten jarraitzen dugu."}, {"text_idx": "#000018", "text": "orain ere ariko dira zerbaitetan"}, {"text_idx": "#000019", "text": "Eta gaueko 21:00etan 20151015 historiko honetan istorio berri eta berritzaile bat:"}, {"text_idx": "#000020", "text": "noiz izan ditu #euskaraz sortutako bideokomik batek 15.000 ikustaldi baino gehiago sare sozialetan egun bakarrean? /3RBe9l9wox"}, {"text_idx": "#000021", "text": "13 urte blogean, ekinean, ahaleginean"}, {"text_idx": "#000022", "text": "Aspaldiko partez zinemara joan ginen aspaldiko hiru lagun. Badira 20 urte baino gehiago astero batzen ginela... bizitzak urrundu gaitu, barraren alde banatan gaude orain barrikadaren alde berdinean egondakoak.\nBilboko Alhondigan hitzordua egin, elkarrekin afaldu eta pelikularako txartelak erosi genituen. Futbolaz, politikaz eta bizitzaz berba egin genuen artean...\nPride pelikula ikusi genuen. Txundituta hirurok.\n80. hamarkadan gay mugimenduko kide bakan batzuek greban zeuden meatzarien alde jardun ziren, gogotsu. Eta errealitatean oinarritutako filmea eskaini digute 30 urte beranduago."}, {"text_idx": "#000023", "text": "Eta pelikularen ostean soinu bandarekin aritu gara, kantuak entzunez, 80. hamarkada hit batzuk gogoratuz, wikipedian orduko pertsonaien biografiak irakurri ditugu, bereziki Mark Ashton protagonistarena; eta Hiesaz arduratu gara, eta aurreko mendean gure herritik ihes egin zuten gay batzuen kontu zaharrak gogoratu ditugu, eta ezkerreko kantariak kantatu... eta... pelikula batek barrenak zelan mugitzen dizkizun konturatu gara."}, {"text_idx": "#000025", "text": "Errefuxiatuen alde urrats berriak emateko garaia heldu da"}, {"text_idx": "#000026", "text": "11-9 Egun beltza mundu osoarentzat"}, {"text_idx": "#000028", "text": "euskal blogen aldeko manifestua \u2013 blogosfera.eus \u2013"}, {"text_idx": "#000029", "text": "Sarrionandia: telebistako albistegia ere fikzioa da"}, {"text_idx": "#000030", "text": "Asisko Urmeneta mundu osoan doan! free"}, {"text_idx": "#000034", "text": "Filmea hemen eta han ari dira ematen. Eta solasaldiak egiten dituzte gero. Eta webgune bat egitea proposatu nion Josuri.\nEta egin egin behar izan dut. Eta oso pozik emaitzarekin."}, {"text_idx": "#000035", "text": "Sarean dago jadanik gunea. Trailer bat jarri dugu hor, eta fotograma batzuk, eta sinopsi bat, eta hau eta bestea... eta osatzen joan beharko dugu oraindik."}, {"text_idx": "#000036", "text": "Besteak beste, filme emanaldietako solasgaiak, eztabaidak edo proposamenak jaso gura genituzke gero blogean.\nEta blogean bertan sortu daitezkeen beste horrenbeste gai, jendeak, entzuleek, lagunek proposatutakoak. Ikusiko dugu."}, {"text_idx": "#000037", "text": "Mezu bat igorri dit Unai Iturriagak, idatzi zuen azken gidoiarekin egin den azken filmearen harira. Animazio film luze bat da. Asisko Urmenetak eta egin dituzte marrazkiak (kasu! bi dimentsiotako marrazki bizidunak, interesgarria bide urratse hori), Juanjo Elordik zuzendutako filma. Mikel lagun honddarbitarra ere tartean ibili da... produkzioan ere Michelle aritu da. Beraz, filmearen ingurumarian ezagun gehiegi."}, {"text_idx": "#000038", "text": "Trailerra bera interesgarria egin zaidanez, hona ekartzeko modukoa iruditzen zait. Datorren apirilaren 22an -eguenez- aurkeztuko dute Bilboko Kafe Antzokian. Eta egun berean, elkarrizketa egin asmo diegu saioan."}, {"text_idx": "#000039", "text": "Gero gure podcast saioekin frogak ere egin ditut. MiniPod batean eskaintzeko moduan, playlist ezberdinak blog, sare sozial eta halangoetan kopiatu eta jartzeko moduan."}, {"text_idx": "#000040", "text": "iPod bat erabiltzen badakizue ezta? ba sakatu play, eta gero gerokoak. aro digitalera ondo egokitzen dan saioa da eta."}, {"text_idx": "#000041", "text": "zertarako nahi ditugu blog euskaldunak?"}, {"text_idx": "#000043", "text": "Aurreko asteburu batean gertatu zen gurean. Udalak kartelak jarri zituen euskaraz eta gaztelaniaz ETBk ekoiztutako Go!azen filme musikala pantailaratzeko. Anguleri kultur etxean zuten zita, herriko gazteenek.\nTelebistakoen gomendioz, 10 urtetik gorakoentzat aholkatu edo gomendatua. Gurean, gomendioa arau. Udalak 10 urtetik beherakoak ez sartzea erabaki zuen. Kontratatutako begiraleek, hori bete beharra zuten."}, {"text_idx": "#000044", "text": "Heldu zen eguna. Arrastian ume mordoa kultur etxeko atarian. Eta begiraleak zaindari. 10 urtetik beherako umerik ezin dala sartu. Ez zen espazio faltagatik. Alkatearen agindua omen. Eta bete beharra zutela. Eta gehiago ziren kalean 10 urtetik beherakoak ostantzekoak baino. Nagusiagoek baina, txikiak ere sartzea eskatu zuten. -Danak ala inor ez!A\u0302 esan omen zuten."}, {"text_idx": "#000045", "text": "Eta kontratatutako begiraleak -herrikoak ziren?- dudamudatan. Aginduak betetzeko zeudela han. Eta duda mudatan ibili ostean, baietz, gazteagoak be sartuko zirela.... 9 urtekoak."}, {"text_idx": "#000046", "text": "Orduan 10 urtetik gorakoak, hasarre... kanporako bidea hartu zuten. Edo herriko ume guztiak sartu edo badoazela funtziotik."}, {"text_idx": "#000048", "text": "Danak ala inor ez, bada Mikel Laboaren kantu bat be. Bada Mak taldearen bideo honen titulua be, gure herriko gazteenei eskainia. Aire ahizpak eta MAK alkarregaz, musika, sua eta irudiak."}, {"text_idx": "#000049", "text": "Inoiz herrian egin den mendi martxa handiena"}, {"text_idx": "#000050", "text": "Mirant al cel filmea ikusten izan naiz goizean. Astearte goiza, Capitol zinemetan, pase berezia. 1938ko martxoaren 17an Bartzelona bonbardatu zuten Francoren agindupeko hegazkin faxista italiarrek.\nHiru egun etengabe izan ziren, zerutik bonbak jaurtitzen hegazkin faxistak, eta hiria setiatuta zerura begira."}, {"text_idx": "#000051", "text": "Gernika ondo gogoan dugu euskaldunok, baina Bartzelonakoa hiri haundi bat bonbardatzen zuten lehen aldia zen Europan. Itzela izan zen. Eta orduko irudiez gain, bizirik ateratako asko eta askok berba egiten dute dokumentala eta fikzioa lantzen duten filme eder honetan."}, {"text_idx": "#000052", "text": "Jesus Garayk zuzendutako filmerako, Fermin Muguruzak soinu banda atondu du. Bere estiloaren zigilua badarama ere, bere ohiko instrumentuak, celloa eta biolinarekin nahastu ditu oraingoan. Tentsiodun filmea izanik, ondo lortu du tentsio hori musikarekin uztartzea. Hala ere, bere azken lanetako baseak ageri dira, ukitu elektroniko batzuk, baxu grabeak, kitarra ezberdinak (Benas, Papuchi eta baita Txap LisabA\u0303\u00b6koa ere). Hasperena kantuaren melodiak erakarri gaitu gehien."}, {"text_idx": "#000053", "text": "Pelikula ikusten nuen ahala, gogoeta ugari etorri zaizkit. Pentsamenduak memoria historikoari buruz, faxismoaren kontra altxatu ziren militante eta bolondres errepublikarren aldeko bihozkadak izan ditut, Bartzelonan umeek bizi izan zuten garaia, irratiak izan zuen paper garrantzitsua abisuak emateko orduan, egin zituzten gordelekuak, errepublikar antifaxisten lana hegazkin faxistak botatzeko ahalegin nekaezinean..."}, {"text_idx": "#000054", "text": "Filmeak merezi du. Fikzioa lantzeko modu bitxiak erakutsi ditu zuzendariak. Atal dokumentala ere ederra da. Bien uztarketa ondo gauzatu duelakoan nago."}]